Publication: Magyar Közlöny
Issue: MK-2002-6 (Year: 2002, Number: 6)
Era: 1990-2004
Section: A vizsgáztatásnál a 26/2001. (VII. 21.) OM rendelet
Paragraph Index: 49

A vizsgáztatásnál a 26/2001. (VII. 21.) OM rendelet szerint kell eljárni. 1.1. Szóbeli vizsga A szóbeli vizsga tantárgyai a következõk: Funkcionális anatómia és szaporodásbiológia, Állattenyésztési- és állategészségügyi ismeretek, Vállalkozási ismeretek. A szóbeli vizsga tantárgyai mindig az adott állatfajnak megfelelõ elnevezéssel és tartalommal szerepelnek. A vizsgázótól számon kell kérni, a témakörhöz kapcsolódó munka- és balesetvédelmi ismereteket is. A szóbeli vizsgán az FVM által kiadott tételeket kell alkalmazni. 1.2. Gyakorlati vizsga A gyakorlati vizsga valamennyi állatfaj esetében két részbõl áll: 1.2.1. A választott állatfaj egyedének inszeminálása. 1.2.2. A mesterséges termékenyítéshez és az állategészségügyi ismeretekhez kapcsolódó feladatok végrehajtása. A gyakorlati vizsga helyszínei: az állat tartására megfelelõ telep, vágóhíd, laboratórium. A gyakorlati vizsgán az FVM által javasolt tételek az irányadók.

Source: https://magyarkozlony.hu/hivatalos-lapok/29f5bea64fe4c682beaac897d99d478d613cb2fc/dokumentumok/6a1232e812ff4246566b52c453fe9f3292afa14b/letoltes